Beauty and lifestyle favorites // March 2017 | Berry's Place
Традиция ми стана явно първият пост за месеца да са винаги любимци, а и след постовете за нови придобивки, тези са най-четените от вас. То не че има много други постове, но това е положението хаха Един от виновниците за по-рядката ми онлайн поява е в този пост, накрая хаха
И този месец успях да избера само 5 козметични любимеца, но като бонус прибавям и малко козметични аксесоари. Не съм сигурна дали към beauty или lifestyle спадат, но ще ги сложа по средата.
Вече ви показах този крем в Инстаграм и в ФБ страницата на блога, и макар да е рано за пълно ревю, го слагам в любимците си, защото... ами много ми е любим, наистина. Като започнем от невероятния му аромат, който ОБО-ЖА-ВАМ, минем през изчистения, почти натурален състав, продължим към опаковката, която е много интересна (продуктът излиза с натискане на горната му част) и стигнем до резултатите - редуцирани или по-скоро смалени пори. Сега, тук ще направя няколко уточнения.
Видим резултат от този крем, наистина, но с няколко допълнителни усилия:
1. Задължително добре почистени пори - това означава премахване на черни точки и ексфолиране
2. Затваряне на порите след почистването им - аз ползвам Ice effect маската на Yves Rocher; обикновено ледче върши същата работа.
Ползвам кремът от две седмици всяка вечер, и наистина има голям ефект върху порите ми, но редовното премахване на черни точки остава като гарант за добрата работа на крема. Освен това обещава да изравни и тена на кожата, нещо, което все още не забелязвам като видим ефект.
По-детайлно ревю ще има след още поне 2-3 седмици употреба.
Вероятно това е най-известният и обичан продукт на марката след небезизвестната им HD база за сенки. Аз се сдобих с този руж през февруари, а миналият месец бе почти всекидневно използван. Разбира се, за контуриране на скулите. Има приятен нюанс, който макар да е много пигментиран като за напълно матов продукт, не стои като зацапано мръсно петно на лицето. Подчертава скулите перфектно и с лекота се постига, грубо казано, релеф хахаха Това ще рече - изостряне на скулите и вдлъбност на бузите. Разбирайте го както искате, но не си представяйте Анджелина Джоли в Maleficent, все пак хахахаха
Самият руж не се праши и е доста траен, а по-долу ще видите двете четки, с които предпочитам да го нанасям.
Manhattan Soft Compact Powder / 4 Caramel
Стар любимец, чието дъно най-накрая видях през миналия месец. В общи линии почти две години ми отне да го стигна, при положение, че вероятно е най-ползваната ми пудра. Чисто матова, но НЕ матираща, използвам я в дните, в които не е много топло и нямам нужда от допълнителна матираща пудра. Тази придава много естествен вид на лицето, запечатва вече нанасените продукти като коректор и ФДТ и кожата изглежда мекичка и гладка, като сатенена, както пише на опаковката.
Или иначе казано изсушител за лак. Нали знаете приказката: "Жената е беззащитна само в онези пет минути, в които съхне лакът й за нокти" 😂 Е, тази приказка е вече абсолютно минало хахахах Не откривам със сигурност топлата вода, но споменавам този изсушител като алтернатива на по-скъпи, като на Essie например. Тук разликата в цената им е 3 евро, което не смятам за малко в никакъв случай, защото 3 евро са си 3 евро. Това са 6 лева 😉
Тъй като съм доволна от други продукти на марката, реших да пробвам и този изсушител, който всъщност замести мноооого по-добре стария ми - на Chinа Glaze. Няколко думи първо за стария, който е тотално фиаско, да изсушаваше лакът мнооого бързо, но основните проблеми бяха три - силен много дразнещ, чак задавящ аромат; син цвят, който осташе по лака след изсъхване 😳😣😤 ииии най-лошото - самият продукт се изпари от бутилката на 80% след първата употреба, а беше мнооого добре затворен. Никога повече не бих го купила!
А сега за този на Дъглас - няма цвят и аромат, НЕ СЕ ИЗПАРИ, има много приятен за употреба дозатор (пипета), който се пълни чрез натискане на капачето; изсушава ноктите за отрицателно време и не оставя мазни следи, не променя цвета на лака. Изобщо 10/10 като оценка.
Отново един стар любимец, който бях забутала някъде, но го открих и съм много щастлива, защото излекува буквално устните ми. В последните месеци бяха сухи и от червилата положението беше още по-зле. Дори всекидневно ексфолиране не беше в състояние да подобри ситуацията без подходящ балсам. Този оправи нещата за една нощ. Ползвам го нощем, под течните матови червила, когато видя, че имам нужда или просто през деня, за да подхранва устните. Има изцяло натурелен състав, обогатен с кокосово масло, алое, a първата му съставка е cera alba - чист пчелен восък. Мисля, че го има и в българския ДМ.
Rose Golden Brushes from Zoeva
Четките на марката се превърнаха в мои любимци от първият ми досег с тях, а в края февруари си поръчах и още две четки от rose golden серията им. От преди това имам най-малката 228 Luxe Crease, която е най-предпочитаната ми четка за опушване на окото или за преливане в crease зоната. Не е много дебела, но не и много тънка, идеална за моите клепачи и се работи толкова лесно с нея, че съм сигурна, че и начинаещи биха се справили страхотно.
Другите две четки са за контутиране и хайлайт. Тази ча хайлайт 105/ Luxe Highlight е много подобна на 228, но по-заострена, и разбира се, много по-голяма. Откакто я имам само с нея слагам хайлайтер и най-накрая разбрах каква е тази истерия по Moonchild палитрата на Anastasia Beverly Hills, защото само с тази четка успях да сложа нещо върху скулите си хахаха
Четката за контуриране 109/ Luxe Face Paint е малко по-груба за скулите, но ги "реже" идеално. По-трудно се справя с преливането и затова предпочитам основно да ползвам четката, която виждате долу.
Но последно да кажа за качеството тези три четки - косъмчетата са меки, но не прекалено, не са падали при пране, самата изработка е на много високо ниво (но за 15 евро четката, би трябвало да е така). Единствената ми забележка е в цвета на дръжките - и на трите е различен нюанс на прасковеното хахахах
AVON Контурираща четка
Имам я от много време, но истинската й същност познах, когато си купих ружа на NYX. двете са правени едно за друго. И макар дръжката да евтинее, четката е сууупер лека, а косъмчетата 1:1 с тези на Zoeva. Досега при пране отново не е загубила нито едно косъмче, а в същото време се чисти много лесно.
Не съм сигурна дали още я има в каталозите, тъй като отдавна нямам съприкосновение с марката.
Покупка от миналия месец, която е гооооляма изненада за тези, които ме познават и знаят, че предпочитам огромните чанти. Но тъй като Лори вече има собствена раница, която мъкнем навсякъде, ми се искаше аз да имам нещо по-леко, което да преметна през рамо и да мога спокойно да търча след Урагана, без да се тревожа, че чантата е увисена на количката на километър от нас, както често се случва хахаха
Тази чанта въпреки, че изглежда малка, е всъщност доста голяма и побира много неща, а малкият й вид е благодарение на това, че горната част се прегъва. Изработката е средно качествена - като за H&M хаха, но се надявам, че ще издържи поне до есента. Цветът е страхотен за пролетта и лятото и е чуудна комбинация с цветните ми кецки (които не се сетих да снимам за този пост, а трябваше, защото са любов!!! Но ето линк към Инстаграм 😜
Ето, че стигнахме до виновника за липсата ми в онлайн пространството. Този сладур тук дълго време беше в ръцете на брата на мъжа ми, защото след като Лора се роди определено нямах време за четене, а и смятах, че ако нямам електронен четец, ще си купувам повече книги. Оказа се, че, разбира се, двете неща нямат нищо общо хахах И след като Лора порастна достатъчно, за да мога да си позволявам да отделям повече време на тази ми любов, си взех четеца обратно и оттогава не съм спряла да чета! Но и не съм спряла да си купувам книжни издания ххаха
Харесвам го, защото е елементарен, в същото време поддържа различни формати, можеш да сменяш шрифта и прочее. Натъпкан е с книги до козирката, които са подредени в спретнати редици като войници хахахах
Два са проблемите му - не се разбира с PDF формат и няма подсветка. Но и двете не са голяма болка за умиране. Имам си джобна лампа, а в интернет бъка от програми за преформатиране.
Очила с рамки Benetton
Направих си ги миналото лято, след като се оказа, че предишните ми очила са прекалено силни за мен... Много ми харесват, че имат големи стъкла, рамките не пречат на видимостта и са много лекички. Толкова си ги харесвам, че понякога си нося просто ей така, макар да имам нужда от тях само, докато чета, тъй като надалеч виждам перфектно, но имам проблем с близкото виждане хахаха т.е. четецът и очилата си вървят ръка за ръка.
Отново километричен пост. Почна ли да пиша за любимци и няма край 😆😏😬. Дано не сте заспали до края му хахаха 👀 ☕